**Dagsorden til bestyrelsesmødet i DFS den 23/9**

1. **Logo/hjemmeside (Nikolaj)**

Nikolaj redegjorde for arbejdet med det nye logo og for anvendelsesmulighederne for det fremstillede materiale. Der var enighed om, at der var tale om et godt produkt, omend mindre ændringer blev foreslået. Nikolaj rundsender en revideret version.

Der var enighed om, at selskabet på engelsk skal betegnes som ’Society’, ikke ’Association’.

1. **WCP (Asger)**

Asger gav en redegørelse for det fortsatte arbejde med at få verdenskongressen til Aarhus. Før sommerferien har Aarhus Kommune stillet i udsigt, at man vil støtte projektet med en halv million ud af de 3,5 millioner kr., som projektet kræver. Asger har desuden kontakt til en række kendisser, der vil indgå i en støttekomité for projektet. Arts Kommunikation og Arts Events forbereder en lancering af projektet den 19/11. Endelig arbejder Asger også på en blåstempling af projektet fra UNESCO.

Der var stor ros til Asger for indsatsen. Det blev diskuteret, hvorvidt bestyrelsen burde deltage i arrangementet den 19/11, og endvidere hvorvidt man skulle forære støttekomiteen merchandise med selskabets nye logo. Det blev besluttet at afsætte 1000 kroner til formålet. Endelig blev behovet for en ny hjemmeside også drøftet under dette punkt.

1. **Medlemsstatus (Louise)**

Louise kunne berette, at der omsider er ved at være styr på medlemssituationen; der er over 100 medlemmer af selskabet.

Det blev drøftet, hvilken postadresse, selskabet skal have, og det blev besluttet, at det skal være Odense; Nikolaj er postansvarlig.

1. **DYP status (Asger)**

Asger redegjorde for, hvordan det højere medlemstal styrker vores forhandlingsposition i forhold til Brill.

1. **Vedtægter (Asger)**

Asger varslede nogle mindre forslag til rettelser og præciseringer af vedtægterne.

1. **Årsmødet**

Asger redegjorde for dialogen med arrangørerne i Aalborg. Som det ser ud p.t. kan arrangementet gennemføres trods udfordringerne med Covid-19.

1. **Mulige punkter til repræsentantskabsmødet –**
   1. **Til orientering: DYPs redaktion af udpegede uni repræsentanter holdt møde efter sidste rep møde og vil holde igen til foråret; WCP – lancering, fundraising; medlemssituation, udsigter.**
   2. **Beslutning: Vi arbejder på at skifte bank; censorkorpset vil gerne have udpegningsret til plads i repræsentantskabet; kontingent 400 ved Betalingsservice/500 uden automatik**
   3. **Til drøftelse: Vedtægtsændringer (mhp. generalforsamling 2021); evt. DYP udsigter, dvs. større, billigere, flere årlige numre?; evt. WCP?**
   4. **Uafklaret mht. repræsentantskabets rolle: Logo, hjemmeside – kravspecifikation – drøftelse, orientering?**

Asger gjorde opmærksom på ovenstående temaer som emner for det kommende repræsentantskabsmøde. Samtidig luftede han ideen om at hæve kontingentsatserne på den kommende generalforsamling.